ຕະຫຼາດຮຸ້ນ ຍີ່ປຸ່ນ ຖີບຕົວຂຶ້ນ ສູ່ລະດັບສູງສຸດ ໃນຮອບ 7 ປີ 
ດັດຊະ​ນີຮຸ້ນ Nikkei ​ໄດ້​ຖີບ​ຕົວ​ສູງ​ຂຶ້ນ 2.7 ເປີເຊັນ ຫຼື​ເກືອບ 450 ເຢນ ​ເປັນ 16,862 ເຢນ ໃນຕອນ​ປິດ​ຕະຫຼາດ.
ຮຸ້ນຂອງຍີ່ປຸ່ນໄດ້ຖີບຕົວຂຶ້ນສູງສຸດໃນຮອບ 7 ໃນວັນອັງຄານມື້ນີ້ ສືບຕໍ່ຈັງຫວະແຮງຂັບ ດັນໃນອາທິດແລ້ວ ທີ່ໂຕກຽວໄດ້ຂະຫຍາຍ ການກະຕຸກຊຸກຍູ້ເສດຖະກິດ ແບບທີ່ບໍ່ໄດ້ຄາດຫວັງໄວ້ນັ້ນ ດັດຊະນີຮຸ້ນ Nikkei ໄດ້ຖີບຕົວສູງຂຶ້ນ 2 7 ເປີເຊັນ ຫຼືເກືອບ 450 ເຢນ ເປັນ 16,862 ເຢນ ໃນຕອນປິດຕະຫຼາດ ນີ້ເປັນມື້ທຳອິດ ທີ່ບັນດາຕະຫຼາດຫຸ້ນ ໄດ້ໄຂຄືນອີກ ນັບຕັ້ງແຕ່ວັນ ສຸກແລ້ວ ເວລາທີ່ຮຸ້ນ Nikkei ຖີບຕົວສູງຂຶ້ນ 4 8 ເປີເຊັນ ຊຶ່ງເປັນການຂຶ້ນລາຄາຫຼາຍທີ່ສຸດຕໍ່ມື້ໃນຮອບ 18 ເດືອນ ການຖີບຕົວຂຶ້ນຂອງລາຄາຮຸ້ນນີ້ ແມ່ນເລີ້ມຈາກການເຄື່ອນໄຫວແບບບໍ່ຄາດຝັນຂອງຍີ່ປຸ່ນ ເພື່ອເພີ້ມເງິນໝູນວຽນເຂົ້າໃນເສດຖະກິດຂອງຕົນ ສຳລັບຊ່ວຍປ້ອງກັນສະພາບ ເງິນຝືດ ນັ້ນ ທະນາຄານກາງຂອງຍີ່ປຸ່ນ ໄດ້ຕັດສິນໃຈທີ່ຈະເພີ້ມເງິນ 182 ພັນລ້ານໂດລ່າເຂົ້າໃນການ ພະຍາຍາມຊື້ຊັບສິນຂອງຕົນ ໂດຍເຮັດໃຫ້ມີເງິນເພີ້ມຂຶ້ນເປັນຈຳນວນທັງໝົດ 725 ພັນລ້ານໂດລ່າ ຕໍ່ປີນັ້ນ ການເສດຖະກິດຍີ່ປຸ່ນ ໄດ້ປະເຊີນກັບບັນຫາ ນັບຕັ້ງແຕ່ລັດຖະບານໄດ້ເພີ້ມພາສີບໍລິໂພກ ໃນເດືອນເມສາຜ່ານມານີ້ ເພື່ອຮັບມືກັບໜີ້ສິນສາທາລະນະຈຳນວນມະຫາສານຂອງຍີ່ປຸ່ນນັ້ນ